钦定古今图书集成/明伦汇编/氏族典/第515卷 > 《廖用贤尚友录》 > 剧可久
## 钦定古今图书集成/明伦汇编/氏族典/第515卷 > 《廖用贤尚友录》 > 剧可久

按《宋史剧可久传》：“可久，字尚贤，涿州范阳人。沈毅方
正，明律令。后唐同光初，补徐州司法，以干职闻，召为
大理评事。仕晋，历殿中少监、太子右谕德，大理少卿。
周广顺初，改太仆卿，复为大理卿。建隆三年，告老，改
光禄卿，致仕，卒年七十七。可久在廷尉四十年，用法
平允，以仁恕称。”